אלתא מערכות

אלתא מערכות בע"מ היא חטיבה וחברה בת של התעשייה האווירית לישראל, ואחת החברות המובילות בעולם במערכות אלקטרוניות צבאיות בתחום המכ"ם, התקשורת, הלוחמה האלקטרונית, מערכות המודיעין ומטוסי משימה מיוחדים.

לאלתא תרומה מיוחדת לביטחון מדינת ישראל והיא זכתה ב-15 פרסי ביטחון ישראל, בין היתר על המכ"מים שהם חלק ממערכות ההגנה האווירית חץ, ברק ,כיפת ברזל וקלע דוד, על המכ"ם של מערכת מעיל רוח להגנת טנקים מטילי נ"ט, ובשנת 2025 על סדרת מטוסי המשימה המיוחדים שפיתחה לחיל האוויר הישראלי.

היסטוריה
בשנת 1960 החליטה התעשייה האווירית הצעירה, שעסקה עד אז רק בתחזוקת מטוסים ומנועים, לבחון כניסה לתחום האלקטרוניקה הצבאית. בשנת 1962 הוקם מפעל שמנה 200 עובדים, בקמפוס התעשייה האווירית שבסמוך לנמל התעופה לוד, לשם תחזוקת מערכות קשר למטוסים וכן לתחזוקת המכ"ם סיראנו של מטוסי מיראז' 3 של חיל האוויר.

בשנת 1964 נוסדה אלתא (ראשי תיבות של "אלקטרוניקה תעשייה אווירית") כשבראשה עמד פלטיאל מקלף ובשנת 1967 היא הופרדה כחברת-בת של התעשייה האווירית. בשנת 1969 הועתקה החברה לעיר אשדוד במסגרת מדיניות ממשלת ישראל בראשות לוי אשכול לפיזור התעשיות ולתמיכה בערי הפיתוח, ושם שוכן עד היום הקמפוס המרכזי שלה.

 קווי העסקים 
קווי העסקים העיקריים של אלתא פרושים בחלל, באוויר, ביבשה, בים, בתווך התת-מימי ובסייבר.

 מכ"מי תמונה אווירית והגנה אווירית 
לאלתא מערכות מכ"ם במגוון גדלים יוצא דופן ובטכנולוגיה עילית דיגיטלית מסוג AESA- החל ממכ"מי הענק כגון אורן אדיר ואורן ירוק לגילוי טילים בליסטיים המהווים חלק ממערכת הנשק חץ, מערכת TERA לגילוי במרחק אלפי קילומטר, דרך משפחת מכ"מי ר"ז המשמשת את מערכות ההגנה האווירית ברק,כיפת ברזל וקלע דוד (למעלה מ-250 המכ"מים ממשפחה זאת, על שלל הצורות נמכרו נכון לשנת 2025 ל-20 מדינות), וכלה במכ"מים לתמיכה בגילוי ויירוט כטב"מים ורחפנים.

 מטוסי משימה מיוחדים 
לאלתא סדרה ארוכה של מטוסי משימה (מטוסי תובלה, מנהלים ונוסעים המבצעים משימות מיוחדות) - מטוסי גילוי ותמונה אווירית (AEW) כגון נחשון עיטם, מטוסי לוחמה אלקטרונית ומודיעין כגון נחשון שביט, מטוסי מודיעין מיוחדים כגון נחשון אורון, מטוסי סיור ימי לגילוי סירות וספינות ועוד.

 מכ"מים מוטסים 
מכ"מים לגילוי, עקיבה ובקרת אש למטוסי קרב, מכ"מים למיפוי קרקע ברזולוציה גבוהה בטכנולוגיית SAR, מכ"מים המותקנים על לוויינים בחלל ועוד, סדרה של מוצרים להגנת סייבר על מערכות צבאיות, ספינות, מטוסים אזרחיים ומרכזי אימון ללוחמת סייבר.

 מערכות תקשורת, מודיעין אותות, לוחמה אלקטרונית וסייבר 
אלתא מפתחת ומייצרת מגוון מערכות מודיעין אותות, לוחמה אלקטרונית, תקשורת מוצפנת קרקעית ואווירית ותקשורת לווינית צבאית.

 מערכות ימיות 
מכ"מים לגילוי מטרות אוויר ומטרות שטח על ספינות (כגון מכ"מי מגן אדיר על ספינות חיל הים), מערכות צוללות לא מאוישות כגון קיסרון.

 מערכות לכוחות היבשה 
מערכות לגילוי אדם, גילוי כטב"מים, לחימה כנגד רחפנים (DRONE GUARD), מערכת הגילוי של "מעיל רוח" ליירוט טילי נ"ט המותקנת על טנקי מרכבה, מערכות אוטומטיביות 4*4 ממשפחת ה-Z, מערכות רובוטיות ומערכות אוטונומיות ליבשה כגון D9 פנדה רובוטי.

 מבנה ארגוני 
החברה מעסיקה כ-4,500 עובדים, כ-75% מהם מדענים, מהנדסים, תוכניתנים, הנדסאים וטכנאים.

אלתא מורכבת מארבעה מפעלים עסקיים מרכזיים:
 משגב: אחראי על קווי העסקים של המכ"מים הגדולים ליבשה ולים, בהם אורן ירוק, טרה, MMR, ומכ"מים לספינות.
 מערכות מוטסות: אחראי למטוסי המשימה ולכל המכ"מים המוטסים באוויר ובחלל.
 מודיעין תקשורת ל"א וסייבר: אחראי לכלל מערכות המודיעין מוטסות וקרקעיות, מערכות התקשורת, לוחמה אלקטרונית וסייבר.
 יבשה: אחראי לכלל מערכות היבשה, מערכות להגנת גבולות, מכ"מים קצרי טווח לכטב"מים ורחפנים, רובוטיקה ורכבים צבאיים.

שני מפעלי תשתית טכנולוגית, אחראים לפיתוח אבני הבניין הטכנולוגיות ולייצור תתי-המערכות:
 מפעל הנדסה ומערכות: אחראי על פיתוח וייצור החומרה - מערכות אלקטרוניות,FPGA, מערכות תקשורת,תכנון ASIC, מערכות מיקרוגל RF ומערכות מכניות, כוח וקירור.
 מפעל תוכנה: אחראי לפיתוח התוכנה לתמיכה בפרויקטים השונים .

ביצועים פיננסיים
ב-2024 הסתכמו מכירות החברה בכ-1.855 מיליארד דולר, ברווח של 160 מיליון דולר, כש-75% מהסכום הגיעו מייצוא. לקוחות החברה פרושים על פני כ-80 מדינות. סך צבר ההזמנות החתומות, בסוף שנת 2024 עמד על 6.9 מיליארד דולר.

 מנכ"לי החברה 

 שם  תקופת כהונה פלטיאל מקלף  1964–1975 מאיר דביר  1975–1977 משה אור-טס  1977–1982 נינו לוי  1982–1990 יהודה פרנקל  1990–1995 מרדכי שמואלי  1995–2001 ישראל לבנת  2001–2006 ניסים הדס  2006–2018 יואב תורג'מן  2018–2023 ישראל לופה (מ"מ)  2024–2024 דרור בר  2024–עתה

 מוצרים ומערכות 
ממוזער|347x347 פיקסלים|מכ"ם EL/M-2022U לכלי טיס בלתי מאוישים
ממוזער|250x250 פיקסלים|פוד תקיפה מכ"מי EL/M-20600

 מערכות מכ"ם יבשתיות וימיות 
ממוזער|250px|מכ"ם ר"ז המשמש את כיפת ברזל.
ממוזער|250px|דחפור D9 משוריין בתצורת פנדה, דחפור רובוטי נשלט מרחוק בשירות צה"ל.
 אורן ירוק (EL/M-2080): מכ"ם בקרת אש של מערכת ההגנה נגד טילים "חץ".
 אורן אדיר (EL/M-2080S): מכ"ם בקרת אש של מערכת ההגנה נגד טילים - "חץ 3".
 מערכת טרה (EL/M-2090) - מערכת גילוי טילים בליסטיים מאלפי ק"מ, המשלבת את מכ"ם האולטרא לזיהוי הראשוני של המטרה והספקטרה, ש"רוכש" את המטרה מה"אולטרא" ומספק נתונים ברזולוציה גבוהה.
 ר"ז (EL/M-2084): מכ"ם רב-זרועי לאיכון ירי תלול מסלול, ירי ארטילרי, שיגורי רקטות ואיומים אוויריים כגון מטוסים, טילי שיוט, כטב"מים ועוד. המכ"ם משמש בנוסף כמכ"ם בקרת אש תומך יירוט בסוללות הגנה אווירית. נמצא בשימוש בצה"ל במערך ההגנה האווירית ובחיל התותחנים.
 המכ"ם משמש את מערכת "כיפת ברזל" ליירוט רקטות קצרות טווח. המערכת פותחה ביחד עם רפאל - מערכות לחימה מתקדמות וחברת אמפרסט מערכות. המערכת זכתה לטבילת אש מוצלחת באפריל 2011 ומאז גילתה ועקבה אחרי עשרות אלפי מטרות, והשתתפה בכ - 10,000 יירוטים.
 המכ"ם משמש גם את מערכות "קלע דוד" ומערכת "ברק MX" להגנה אווירית ויירוט רקטות וטילים לטווח בינוני.
 המכ"ם המתקדם הסוגל לאכן שיגורי רקטות, לסווגם, ולזהות מאין שוגרו והיכן יפגעו. משרת בחיל התותחנים.
 מכ"ם EL/M-2084 MS-MMR – מערכת גילוי משולבת רב-סנסורית המשלבת את מכ"ם ה-EL/M-2084 וחיישנים מסוגים שונים.
 מכ"מים להגנת כוחות ורק"מ.
 מכ"ם בוהה (EL/M-2112).
 מכ"ם בוהה מעבר לאופק (EL/M-2270- OTH)
 מכ"ם מעיל רוח (EL/M-2133) – מכ"ם הגנה על רכב קרבי משוריין.
 SeeFar – מכ"ם להתקנה בקטרים, לשם זיהוי מכשולים על המסילה.
 מכ"ם לשדות ניסויים.

 מערכות מוטסות 
חטיבת המערכות המוטסות היא בית מערכות המתמקד בתכנון, פיתוח, אינטגרציה וניהול של מערכות מוטסות להתראה מוקדמת ובקרה אווירית,(AEW&C) ומערכות מוטסות לאיסוף מודיעין המשלבות מגוון חיישנים על פלטפורמות מוטסות וחלליות, כולל לוויינים, למטוסי משימה וכלי טיס בלתי מאוישים. מערכות אלה כוללות מכ"מי גילוי ומעקב, מכ"מים לסיור ימי, ומכ"מי SARלמשימות מיוחדות, מכ"מי בקרת אש ומכ"מי SAR למטוסי קרב, חיישני SAR ו-GMTI עבור פלטפורמות מאוישות ולא מאוישות ועוד. אלתא הייתה החברה הראשונה שהציגה את טכנולוגיית AESA במטוסי התרעה מוקדמת ויישמה יכולות אלה במטוסי מנהלים מתקדמים המאפשרים ביצוע משימות ממושכות ביחס עלות/ביצועים גבוה.

בין המערכות המיוצרות במפעל:
 מכ"ם טכסאר (EL/M-2070): מטעד מכ"ם מפתח סינתטי הפועל בתחום ה־X (חלק מלווין טכסאר).
 מטוסי משימה:
 פאלקון (EL/W-2075) - הגרסה הראשונה של הפאלקון. מערכת אחת סופקה לצ'ילה על בסיס מטוס בואינג 707.
 (EL/W-2085) - גרסה מעודכנת יותר של מערכת הפאלקון. נמצאת בשימוש חיל האוויר: מטוס לאיסוף מודיעין אותות המכונה "נחשון שביט", מערכת מוטסת לשליטה והתרעה מוקדמת המכונה "נחשון עיטם" שניהם על בסיס מטוסי גאלפסטרים 5.
 (EL/W-2090) - הגרסה הכי עדכנית של המערכת. נמצאת בשימוש חיל האוויר ההודי ומותקנת על בסיס איליושין Il-76 ועל מטוס הביון "נחשון אורון" גם הוא מבוסס על מטוסי גאלפסטרים 5.
 (EL/M-2083) - מכ"ם הנמצא על גבי בלון תצפית ומבוסס על מכ"ם אורן ירוק.
 טל שמיים - מערכת לגילוי והתרעה מסוג בלון תצפית, הפועלת מאתר ייעודי בצפון ישראל.
 מכ"ם סיור ימי EL/M2022 למטוסים מאוישים ולכטמ"ם.
 פוד תקיפה מכ"מי EL/M-2060
 מכ"מי SAR לכלי טיס מאוישים וכטמ"ם.

 מערכות ימיות 
 דגון
 סטאר (EL/M-2238)
 אדיר (EL/M-2248)
 אלפא (EL/M-2258)
 קיסרון (ELI-3325)-  צוללת אוטונומית.

 מודיעין תקשוב ול"א 
מפעל מודיעין, תקשורת ותקשורת הוא המרכז של אלתא לתכנון, פיתוח וייצור פתרונות לוחמה אלקטרונית (EW), סיגינט ותקשורת. המוצרים החדשניים כוללים את מערכת AESA EW הראשונה בעולם, פתרונות ELINT ו-COMINT ייחודיים, עורקי תקשורת נתונים מתקדמים ומסופי תקשורת לווינית SATCOM ליישומים קרקעיים, רכובים, ימיים ואווירים. החטיבה תומכת באיסוף ועיבוד מודיעין ברמה הלאומית באמצעות מערכות IMINT ו-GEOINT מתקדמות.
 מערכת סקורפיוס – מערכת ל"א רב-אלומתית (Multi-Beam) בעלת גרסה יבשתית, ימית ואווירית.
 מערכות התראה לגילוי איומי טילים
 סנסור למניעת תאונות אוויריות לכטמ"מ
 מערכת איסוף מודיעין אותות (SIGINT)
 מערכות מודיעין קשר (COMINT)
 מערכת לגילוי ויירוט כטמ"מ (Drone Guard)
 מערכות איסוף מודיעין חזותי
 מערכת ניתוח מידע מודיעיני
 פודי תקיפה אלקטרונית (JAMMER EW)
 מערכות תקש"ל (ניידות, מוטסות, נישאות וקרקעיות)
 רדיו מבוסס תוכנה (SDR) 
 עורקי נתונים רחבי פס
 מכ"ם פסיבי להתראה אווירית (ELK-7080 PCL)

 מפעל יבשה ורובוטיקה קרקעית 
מפעל מערכות היבשה מציעה פתרונות ייחודיים ליישומים קרקעיים, החל מהגנה על גבולות ותשתיות קריטיות וכלה במערכות לחימה לרמה הטקטית. סל המוצרים של החטיבה כולל מכ"מים קרקעיים חדשניים, מערכות רכבי קרב אוטונומיים, אמצעי הנדסת סער כגון מערכות גילוי, שיבוש וסילוק מוקשים ומטעני חבלה, פתרונות לפריצת מכשולים, מערכות נגד כטב"מים ועוד. החטיבה מפתחת פתרונות לאתגרים ספציפיים העומדים בפני כוחות קרקעיים, כגון לחימה אורבנית, מודעות מצב טקטית, לוגיסטיקה קרבית, הגנת כוחות, ביטחון פנים ומענה לכוחות חירום.
 פנדה / RobDozer (EL/A-6641) – דחפור קטרפילר די-9 רובוטי נשלט מרחוק. נמצא בשירות צה"ל.
 כרב"מ טקטי
 רכב ניוד קל ZD
 רכב ניוד טקטי ZMAG
 פלטפורמות רובוטיות
 מערכות לגילוי וסיכול מטענים (ADS ELI-3375)
 מערכות התמצאות מצבית
 מערכות לאיתור מקורות ירי

 פרסי ביטחון ישראל בהם זכתה אלתא 
+שנהשם הפרויקטתיאוראנשי אלתא1967חסויתקשורת ולוחמה אלקטרוניתיונתן ריבלין, שלמה גל (קוגל) ואחרים1970חסוישכלול מכ"ם ימיישראל אוריאלי ואחרים1972חסוימערכת לחיל האווירמשה אורטס ואחרים1975דגוןמכ"ם לספינות חיל היםסרג' לנדסמן,יאיר אלון, חיים אשר ואחרים1979חסוימערכת לחיל הים1979חרבמכ"ם בקרת אש למטוס כפיר1980ארק 701תקשורת חסינה1981חסויקומינט לבלון1984ציון מיוחד לשבחפרס אישי לסרג' לנדסמן1984חסוילוחמה אלקטרונית לחיל הים1989חסוימערכת לחיל האוויר2003אורן ירוקמכ"ם לגילוי ועקיבת טילים בליסטיים כחלק ממערכת הנשק "חץ"ד"ר אביטל שריפט ואחרים2011מכ"ם MMRמכ"ם רב משימתי לגילוי ויירוט רקטות כחלק ממערכת "כיפת ברזל"דוד אלטחן, אייל שפירא ואחרים2014מעיל רוחמכ"ם גילוי ועקיבת טילי נ"ט כחלק ממערכת "מעיל רוח" להגנת טנקיםצבי ירום ואחרים2024מכ"ם MMRמכ"ם לגילוי טילים בליסטיים ולבקרת אש למערכת הנשק "קלע דוד"2025שביט, עיטם, אורוןשלושה סוגים של מטוסי משימה מיוחדים - שביט למודיעין אותות, עיטם לתמונה אווירית, ואורון למודיעין אוויר קרקע ואחרים

 אלתא צפון אמריקה (ELTA North America) 
בשנת 2011 הקימה אלתא חברת בת בשם אלתא צפון אמריקה, לשם התרחבות לשווקים בארצות הברית, קנדה ומקסיקו. מטרה נוספת הייתה מיצוי כספי הסיוע מארצות הברית, המשולמים בדולרים, ובחלקם הגדול מיועדים לשימוש בשוק האמריקאי. אחד הפרויקטים הייחודים של אלתא צפון-אמריקה ניתן כמענה לתחרות להקמת גדר חכמה בגבול ארצות הברית–מקסיקו. אלתא צפון-אמריקה הייתה אחת מארבע החברות שנבחרו מתוך 200 מועמדות, להקים מקטעי גבול להדגמת היכולת בשנת 2017. פרויקטים אחרים קשורים להגנה מפני רחפנים, ומערכת ליירוט כטב"מים. בסוף שנת 2018 הציגה אלתא צפון אמריקה רווחיות וצבר הזמנות של 200 מיליון דולרים, שהם 20% ממחזור המכירות של אלתא.
 בשנים 2011–2012 המנכ"ל הראשון של אלתא צפון אמריקה היה דייב מצ'וגה.
 בשנת 2013 המנכ"ל היה דניס ג'ורג', כאשר ג'ואל אלון שימש כמנכ"ל צל וחונך למנכ"ל.
 בשנת 2014 המנכ"ל היה חיים הראל, בשיתוף עם ג'ואל אלון.
 בשנים 2014–2017 שימש כמנכ"ל אריק וומבל, בשיתוף עם ג'ואל אלון.
 בשנים 2018–2020 שימש כמנכ"ל גרגורי גודג'ר, תחת פיקוחו של סוואמי אייר, מנכ"ל התעשייה האווירית בצפון אמריקה.
 בשנת 2020 משמש כמנכ"ל דן ביידר, תחת סוואמי אייר.

משרדי החברה הראשיים ממוקמים בקמפוס המשתרע על שטח של 13,000 מ"ר באשדוד, מזרחית לרובע ג'. במפעל נוסף הממוקם בבאר שבע, מתבצע ייצור כלי רכב ופעילויות ייצור והרכבה אחרות, באתר ששימש בעבר את מפעל רמתא של התעשייה האווירית, שחלק מפעילותה מוזג בחטיבת היבשה שהוקמה באלתא במסגרת רה-ארגון בחברת אלתא ובתעשייה האווירית. בשנת 2022 פורסם כי קבוצת הבת של אלתא, "אלבטק טכנולוגיות", תקים קמפוס ללוגיסטיקה ולייצור בפארק ההיי-טק ברובע המיוחד (קריית פרס) באשדוד. אלתא מחזיקה בכמה חברות בנות. בשנת 2019 רכשה אלתא מחברת מלם תים 50% מחברת אלטל.

 העתקת קמפוס אשדוד 
בדצמבר 2024, פורסם כי החברה הגיעה להסכמה מול רשות מקרקעי ישראל ומשרד הבינוי והשיכון לפינוי המפעל למיקום חלופי בדרום העיר, מזרחית לרובע ט"ז, על מנת לאפשר בניית מגורים במובלעת השטח שבין כביש 41 לכביש 4, המכונה "המשולש החקלאי", הנאמד ב-9,500 דונם. במובלעת לא התאפשרה בניית מגורים, עקב החלטה שהתקבלה בוועדה למתקנים ביטחוניים ב-2003 המגבילה את הבנייה במרחק של 2 ק"מ מהמפעל. המנהל הכללי של התעשייה האווירית, בועז לוי, בירך על המהלך, בעוד עיריית אשדוד התנגדה וטענה שהתוכנית אינה חלק מתוכנית המתאר של אשדוד. השטח החלופי שהוקצה למפעל בדרום העיר הוא בן 250 דונם. רשות מקרקעי ישראל ומשרד הבינוי השיכון נטלו על עצמם את עלות ההעתקה הנאמדת ב-3.94 מיליארד שקל. במסגרת התוכנית, מתוכננים לקום 70,000 יחידות דיור. התוכנית קודמה לראשונה ב-2018 על ידי יעקב קוינט (מנהל רשות מקרקעי ישראל), כאשר כיהן כמנהל רשות החברות הממשלתיות. גם ב-2018 התנגדה עיריית אשדוד בראשות יחיאל לסרי לתוכנית. ב-25 במרץ 2025 הודיעה רשות מקרקעי ישראל על קידום תוכנית שלד לבינוי בשטח המדובר.

 קבוצת אלבטק 
קבוצת אלבטק היא חברת בת של אלתא שנמצאת בבעלות משותפת של אלתא ושל חברת אבו יחיאל. הקבוצה הוקמה בשנת 1991 כשותפות בין אלתא לבין חברת טלירן מפתח תקווה. משרדיה נמצאים באשדוד.

הקבוצה כוללת את החברות הבאות:
 אלבטק טכנולוגיות (אשדוד)
 אליפסה הנדסה (אשדוד)
 פרטיל טכנולוגיות (אשדוד)
 יזרעאל תמוז (קיבוץ יזרעאל)
 אלבטק שדרות
 מפעל EGC (סין)
 קישורים חיצוניים 

 כתבות 




 הערות שוליים 

*
קטגוריה:תעשיית אלקטרוניקה בישראל
קטגוריה:תעשיית התעופה בישראל
קטגוריה:זוכי פרס ביטחון ישראל
קטגוריה:התעשייה האווירית לישראל: מפעלים
קטגוריה:חברות ממשלתיות בישראל
קטגוריה:אשדוד: חברות